jkorsvik/nowiki_second_scrape_merged huggingface dataset:
Isidora Sekulić

Isidora Sekulić (serbisk kyrillisk: Исидора Секулић) (født 16. februar 1877, død 5. april 1958) var en serbisk forfatter, essayis, kunstkritiker.
Sekulić ble født i  Mošorin, Bačka, i det som nå er den serbiske provinsen Vojvodina.  
Hun var den første presidenten av Foreningen for serbiske forfattere, grunnlegger og æresmedlem av PEN i Jugoslavia og det første kvinnelige medlemmet av det serbiske vitenskapsakademiet. For nordmenn er hun særlig interessant som forfatteren av reiseskildringen Brev fra Norge, som kom ut første gang i 1912. Disse brevene er blant de mest kjente og elskede innen serbisk reiselitteratur. Norsk oversettelse ved Zorica Mitic og Jostein Sand Nilsen kom i 2009.


== Verker (oversettelse av titlene i parentes) ==
Saputnici (Medreisende, 1913)
Pisma iz Norveške (Brev fra Norge, 1914). Norsk oversettelse: Brev fra Norge. Norge sett med serbiske øyne i 1914 (Kolofon 2009) ISBN 9788230005330
Đakon Bogorodičine crkve (Ringeren i Notre Dame, 1920)
Kronika palanačkog groblja (En småbys kirkegårds krønike, 1940)
Analitički trenuci i Teme (Analytiske bevegelser og analyser, 1941)
Knjiga duboke odanosti Njegošu (Til Njegoš, en bok av sann hengivenhet 1951)
Mome Narodu (Til mitt folk, 1948)
Govor i jezik kulturna smotra naroda (Tale og språk, en kulturell gjennomgang av et land, 1956)


== Referanser ==


== Eksterne lenker ==
(en) Isidora Sekulić – kategori av bilder, video eller lyd på Commons 
(en) Isidora Sekulić på Internet Movie Database
Sterling L2A3

Sterling L2A3 er en britisk maskinpistol kamret for ammunisjon i kaliber 9 x 19 mm Luger.


== Utvikling ==
Tidlig i 1944 utgav den Britiske General Staff spesifikasjoner for en ny maskinpistol. Ønsket var at våpenet skulle ikke veie over 2.7kg (6lb), var kamret for 9 x 19 mm Luger, skuddtakten skulle ikke overstige 500 rpm og våpenet skulle være presis nok til og plassere 5 skudd innenfor en blink som målte 1x1 fot (30x30xm) på 100 yards ved halvautomatisk ild.
G. W. Patchett, sjefsdesigner ved Sterling Armaments Company i Dagenham, London leverte ett forsøksvåpen kort tid etter, og en ordre på 120 våpen til testing ble levert fra General Staff. Blant annet ble noen av disse testvåpnene brukt ved Arnhem av Britiske Fallskjermjegere og andre steder mot slutt av krigen. Våpenet var på denne tiden kjent som Patchett Submachine Gun, eller bare Patchett Gun.


== Offisiell innføring ==
Ved krigens slutt hadde Storbritannia store mengder Stengun maskinpistoler, og man så på det tidspunktet ingen grunnlag for og øyeblikkelig erstatte Sten med Patchett\Sterling eller andre maskinpistoler. Først i 1947 ble flere design testet, blant annet Patchett\Sterling, ett nytt design fra BSA og et eksperimentelt australsk design med Sten som benchmark. Patchett\Sterling vant til slutt testen, og ble i 1951 offisielt arvtakeren til Sten. Patchett\Sterling begynte og dukke opp i avdelinger i 1953, først som L2A1, senere som den betydelig mer utbredte L2A3 versjonen. 
Sterling-maskinpistolen  var i bruk av British Army fra 1953 til 1988, da ble den erstattet av SA80. Den har enkel mekanisme med masseretardert sluttstykke som skyter fra åpent sluttstykke, og har våpenmagasin med kapasitet på 34 patroner som settes inn på venstre side, samme som Stengun. Våpenet kan også bruke de rette 32-skudds magasinene fra Sten. Den har foldestokk som foldes inn under våpenet. Våpenet har også omstiller for hel- eller halvautomatisk ild.
Det ble også laget en lyddempet versjon med modellnavn L34A1. Sterling sto for produksjonen for de væpnede britiske styrker og til eksport, mens Royal Ordnance Factories lagde dem kun til det britiske militære. Omtrent 400 000 eksemplarer ble laget. Den ble også laget i Chile, India og Canada på lisens.


== Eksterne lenker ==
(en) Sterling submachine gun – kategori av bilder, video eller lyd på Commons 
(en) Sterling submachine gun – galleri av bilder, video eller lyd på Commons 
Sterling SMG - Offisiell brukermanual
Modern Firearms – Sterling L2A3
Video #1 L2A3
Video #2 L2A3
Video #3 L34A1 (lyddempet)
Tisa

Tisa eller TISA kan referere til:

Trade in Services Agreement -  foreslått frihandelsavtale for tjenester
Tisa eller Tisza - stor europeisk elv
Kaare J. Forø

Kaare Johan Forø (født 16. juni 1921 i Sigerfjord i Vesterålen, død 4. januar 1997 i Stjørdal) var en norsk kjøpmann, advokat og politiker for Venstre/Det Liberale Folkepartiet. Han var Stjørdals ordfører 1976–1979.
Han ble født i Sigerfjord, vokste opp på Lillehammer, og flyttet til Stjørdal i 1941. Han gikk middelskole og handelsskole, arbeidet som bokholder og kontorsjef, og åpnet i 1950 en frukt- og tobakksforretning på Stjørdalshalsen. Han drev handel og forsikringsagentur sammen med sin ektefelle frem til 1976. Forø tok artium i 1959 og juridisk embedseksamen ved Universitetet i Oslo i 1964. I 1964 åpnet han også sin egen advokatforretning i Stjørdal. Han forsvarte blant andre Storebrand, De Norske Bykredittforeninger og Det norske Handelskammerforbund, og var også juridisk konsulent for Norsk Arbeidsgiverforening.Forø var medlem av Stjørdal kommunestyre 1964–1983, medlem av formannskapet 1968–1983, varaordfører 1972–1975 og Stjørdals ordfører 1976–1979. Han representerte partiet Venstre frem til 1972, da partiet ble splittet i EF-spørsmålet, og Forø tilhørte den delen av partiet som gikk over til Det Nye Folkepartiet/Det Liberale Folkepartiet. Partiene stilte fellesliste i kommunen. Ved stortingsvalget 1981 var han DLFs førstekandidat i Nord-Trøndelag.Forø var ordfører i forstanderskapet i Stjørdal Sparebank 1969–1982, medlem av kontrollkomiteen i Den Nordenfjeldske Bykredittforening 1974–1984 og styreformann i Hotellgården AS fra 1977.


== Referanser ==
Bačka

Bačka (serbisk: Бачка, ungarsk: Bácska, kroatisk: Bačka, slovakisk: Báčka, ruthensk: Бачка, tysk: Batschka) er et område på Den pannoniske slette mellom elvene Donau og Tisa. Området er delt mellom Serbia og Ungarn, med en liten lomme langs den venstre bredden av Donau som hører til Kroatia, men som har vært under serbisk kontroll siden 1991. 
Det meste av dette området danner Vojvodina-regionen i Serbia. Novi Sad, hovedstaden i Vojvodina, ligger ved grensa mellom Bačka og Srem. Ifølge en folketelling i 2002 i Serbia består befolkningen i Bačka av: serbere (54,74 %), ungarere (21,70 %), i tillegg til slovaker, kroater, bunjevci, šokci, ruthinere, montenegrinere, jugoslaver, sigøynere og tyskere. Det totale folketallet i den serbiske delen av Bačka er 1 022 524 (2002). Den mindre nordlige delen av Bačka ligger nå i Bács-Kiskun fylke i Ungarn.


== Bilder ==

		
		
		


== Eksterne lenker ==
(en) Bačka – kategori av bilder, video eller lyd på Commons
Hother Bøttger

Hother Erich Werner Bøttger (født 1801 i Skien, død 28. oktober 1857 i Skien) var en norsk arkitekt. 


== Biografi ==
Han var sønn nr. 2 av organist Johannes Bøttger som i 1796 innvandret fra København til Skien og Mette Marie Schjøth fra Larvik. Bøttger ble utdannet som snekkermester og senere som arkitekt ved Kunstakademiet i København før han ble ansatt som stadskonduktør i Skien og Porsgrunn fra 1834. Bøttger er kjent for en rekke ombygninger som for eksempel Skien kirke og Holden hovedgård samt tegninger til Norges banks bygning i Skien. Han var også stortingsrepresentant og satt som komitésekretær for Stortingets nybygg. I tillegg tegnet han også en rekke ovnstegninger til Ulefos Jernværk i sin periode. Han hadde en poetisk åre, og skal ha vært en interessant og meget populær personlighet.


== Utvalgt virke ==
Ombyggingen av eksteriøret på Skien gamle kirke (1840–1842). Gikk tapt i bybrannen i 1886.
Norges Banks bygning i Skien sammen med Hans D.F Linstow (1849)
Ombyggingen av Skien latinskole (1854). Gikk tapt i bybrannen i 1886.
Ombyggingen av Holden hovedgård (1850-årene)
Tollboden i Skien (1860)


== Referanser ==


== Litteratur ==
Gunnarsjaa, Arne (2007). Arkitekturleksikon. Oslo: Abstrakt Forlag AS. s. 156. ISBN 978-82-7935-197-9. 


== Eksterne lenker ==
(en) Hother Bøttger – kategori av bilder, video eller lyd på Commons 
(no) Hother Bøttger hos Norsk senter for forskningsdata
Haugarhallen

Haugarhallen er en idrettshall i Haugesund som er byens tredje og største fotballhall med en kunstgressbane på 64 x 42 meter som gir hallen mulighet for helårs fotballaktivitet på Sakkestad.
Lørdag 29. desember 2007 ble hallen offisielt innviet av byens ordfører, Petter Steen jr. i regi av Haugars leder, Johannes Stavland. 
Etter innvielsen spilte et sammensatt guttelag mot et sammensatt jentelag. Kampen symboliserte Haugars aktiviteter for alle fotballinteresserte, ikke minst for jentene. Klubbens «store sønn», Christian Grindheim, tidligere landslagsspiller, stilte igjen i Haugar-drakt og sørget for 3 av 4 mål for sitt lag da de vant 4-1 i oppvisningskampen.
Haugar er den siste av byens tre fotballklubber som bygger egen treningshall. De to andre, Vard- og Djervhallen, ligger i tilknytning til Haugesund idrettspark med 4 kunstgressbaner og 3 grusbaner.
Hallen har også 4 garderober med dusjer, oppbevaringsrom, toaletter, kiosk, og teknisk rom. 


== Kilder ==
haugalandet.net: Haugars nye storstue
Achernar

Achernar, også kalt Achenar, er den klareste stjernen i stjernebildet Floden (Eridanus på latin) på den sørlige himmelhvelvingen. Det er den åttende klareste stjernen på himmelhvelvingen.
Achernar er en klar, blålig stjerne på 6–8 solmasser som ligger 144 lysår fra solsystemet. Den lyser 3000 ganger sterkere enn vår sol. Achernar roterer svært fort, og er så flattrykt at ekvator-radiusen er 50 % større enn polar-radiusen.
Navnet Achernar kommer av et arabisk ord som betyr «elvas slutt».


== Referanser ==
Bjørn Hoemsnes

Bjørn Norvall Korsan Hoemsnes (født 4. mars 1954 i Molde) er en norsk komponist som vokste opp i Oslo. Hoemsnes startet å komponere i ung alder og orienterte seg tidlig i grenseoverskridende musikkgenre. Likevel er hans musikk preget av tradisjon og tilbakeblikk i kjente genre. Han lager rytmisk populærmusikk like gjerne som klassisk kitsch og eksperimentell-pling-plong-musikk. Tonaliteten er fra A til Å hvor estetikken står i fokus.


== Eksterne lenker ==
voxgarden.com
Srah Srang

Srah Srang (khmer: ស្រះស្រង់) er et reservoar i Angkor, Kambodsja, som ligger sør for Østre Baray og øst for Banteay Kdei. Det ble bygget i midten av 10. århundre, og endret i det 12. eller 13. århundre. Ilandføringsplattformen i vestenden av barayen, på motsatt side av inngangen til Banteay Kdei, er et populært sted å se soloppgangen.
Kerstin Hellström

Kerstin Hellström Walan (født Kerstin Viktoria Hellström den 23. januar 1950 i Uppsala, død 7. desember 2014) var en skuespiller, lærer i skuespillerkunst og teaterregissør.
Hellström var engasjert ved Atelierteatern 1976–81, Folkteatern 1983–95 med blant annet Peer Gynt regi Lennart Hjulström og Efter föreställningen, regi Bo Widerberg. Ellers diverse roller for film, radio og TV. Hun var medlem av Svensk Teaterförbundet fra 1976.
Som pedagog er hun benyttet blant annet av: 

Teaterhögskolan, Göteborg
Institut for Dramatik, Göteborgs universitet
Nordiska folkhögskolan, Kungälv
Skara skolscen
Wendelsbergs Folkhögskola
Amatörteatren Riksförbund


== Filmografi ==


=== Spillefilmer ===

2003 – Kopps … barnehangetante - regi Josef Fares

1996 – Harry & Sonja … politikvinne - regi B. Runge

1995 – En på millionen … vinnende nabo - regi Herngren/holm

1994 – Lust … nattlig venn - regi Janne Wallin

1990 – Kurt Olsson - Filmen om mitt liv som meg selv … kaféhjelp

1983 – P&B regi Hans Alfredson


=== TV ===
2007 – Andra avenyn … Barbro Svensson – SVT
2004 – Orka Orka … sosialsekretær – SVT
2003 – De drabbade, del 7, … politimester Jankell – SVT
2003 – Kniven i hjärtat sjef ved Volvo – SVT
2001 – Familjen, del 7, fraskilt nabofrue – SVT
2000 – Sjätte Dagen lege – SVT
1999 – St. Mikael   (fackrepr.) – TV4
1999 – Hem till byn ... gjesterolle – SVT
1996 – Hem till Byn ... gjesterolle – SVT
1993 – Polisen och domarmordet ... mistenkt – SVT
1992 –  Damen i handsdisken ... kollega, regi Peter Schildt – SVT
199? – En fyra för tre ... sjef – TV4
1990 – På Öppen Gata ... journalist, regi Janne Wallin – TV4
1990 –  Ljushelvetet  ... fruen, regi A. Lifmark – SVT
1989 – Efter Föreställningen ... Carina, regi: Bo Widerberg – SVT
1988 – Stjärnfall:, singel, regi R.Hedlund – SVT
? – Sparvöga
1986 – Grymme Grändel i Storanskog – SVT
1985 – Den Stora Muren – SVT
1982 – Taxibilder .. Carina regi H. Abramsson – SVT


== Referanser ==


== Eksterne lenker ==
(en) Kerstin Hellström på Internet Movie Database 
(sv) Kerstin Hellström i Svensk Filmdatabas 
Amatörteatren riksförbund
Ilomants

Ilomants (finsk: Ilomantsi) er en kommune i landskapet Norra Karelen i Finland. Kommunen har 5 507 innbyggere (2014) og et areal på 3 172,9 km² hvorav 409 km² er vann. Ilomants er en finskspråklig kommune som grenser til kommunene Joensuu og Lieksa. Den har også en cirka ti mil lang grense mot Russland i øst.
Ilomants er det eneste sted i dagens Finland hvor det var kamper i vinterkrigen og fortsettelseskrigen. De østlige områder av kommunen ble avstått til Russland etter krigen.
I kommunene Ilomants og Tuupovara måtte det vinteren 1996/97 organiseres «ulvevakter» for skolebarna, som ikke lenger torde gå alene på de smale skogsveiene etter at matmangel gjorde lokale ulver aggressive. Flere gårdshunder satte livet da de avverget ulveangrep.


== Befolkningsutviklingen ==


== Referanser ==
Tycho Castberg

Tycho Dietrich Støren Castberg (født 16. juni 1900 i Meldal, død 22. november 1982 i Oslo) var en norsk arkitekt.Han er kjent for sine tegninger av et større antall bolighus i Trondheim. 
Castberg ble uteksaminert ved Norges tekniske høgskole i 1924 og startet umiddelbart sin egen praksis i Tromsø som varte til 1926. Fra 1927 frem til 1932 hadde han egen praksis ved Montréal i Canada, før han fra 1933 flyttet hjem igjen og åpnet praksis i Trondheim. Castberg tegnet sammen med Jørgen Berner utvidelsen av hovedbiblioteket på NTH (1946–1948) og metallurgisk institutt samme sted (1948). Han satt også i Fortidsminneforeningens trønderske avdeling.


== Utvalgt virke ==
Jørunds gate 11 i Trondheim, boligbebyggelse i funksjonalisme (1940)
Persaune hageby (1946)
Utvidelsen av hovedbiblioteket på NTH (1946–1948)
Metallurgisk institutt ved NTH (1948)


== Referanser ==


== Litteratur ==
Gunnarsjaa, Arne (2007). Arkitekturleksikon. Oslo: Abstrakt Forlag AS. s. 161. ISBN 978-82-7935-197-9. 


== Eksterne lenker ==
Tycho Castbergs private arkiv finnes ved NTNU Universitetsbiblioteket
Mimosa

Mimosa kan vise til:

Mimosafamilien (Leguminosae-Mimosoideae) – en gruppe planter
Akasieslekten (Acacia) – en gruppe planter
Mimosa (plante) (Acacia pycnantha) – en plante
Mimosaslekten (Mimosa) – en gruppe planter
Mimosa (stjerne) – en stjerne i stjernebildet Sørkorset
«Wind Eagle» – en supertanker som i en periode bar navnet «Mimosa»
FLK «Mimosa» –  et flytende hvalkokeri


== Se også ==
Afrikansk månespinner (Argema mimosae) – en sommerfugl
Mengele Zoo – roman med den fiktive sommerfuglarten Mariposa mimosa
Gøran van den Burgt

Gøran van den Burgt (født 1. januar 1990) er en norsk tidligere fotballspiller. Han spilte sentral midtbane for Lyn Fotball.
Han startet i Linderud IL og spilte deretter for Bjerkealliansen. Under sitt opphold på Norges Toppidrettsgymnas var han kaptein på Lyn/NTG. Sommeren 2008 gikk han til Bærum Sportsklubb da han ikke fikk A-lagskontrakt med Lyn, men 20. desember samme året annonserte Lyn på sin hjemmeside sin intensjon om å endelig gi Gøran A-lagskontrakt. Han fikk sin debut 22. mars 2009 borte mot Start og endte med ti tippeligakamper i 2009 hvorav syv var startopptredener. Hans første mål for Lyn kom i 2-1 tapet mot Lillestrøm 4. oktober på et vakkert og kraftfullt frispark. Etter Lyn sin konkurs skrev han i august 2010 under for Strømmen Idrettsforening.
17. januar 2013 bekreftet Lyn at Gøran hadde signert en ettårskontrakt med klubben. Kontrakten ble i sin helhet finansiert av klubbens supportere.


== Karrierestatistikk ==


== Referanser ==


== Eksterne lenker ==
(en) Gøran van den Burgt – Transfermarkt 
(no) Gøran van den Burgt – Norges Fotballforbund 
(en) Gøran van den Burgt – FBref 
Spillerprofil på lynfotball.net (2008-)
Juga kommune

Juga (finsk: Juuka) er en kommune i landskapet Norra Karelen i Finland. Kommunen har  5 138 innbyggere (2014) og et areal på 1 846,32 km² hvorav 342,79 km² er vann. Juga er en finskspråklig kommune som grenser til kommunene Nurmes, Lieksa, Kontiolax, Polvijärvi, Kaavi, Kuopio  og Rautavaara.  


== Befolkningsutviklingen ==


== Referanser ==


== Eksterne lenker ==
(fi) Offisielt nettsted 
(en) Juuka – kategori av bilder, video eller lyd på Commons
Kesälahti

Kesälahti er en tidligere kommune i landskapet Norra Karelen i Finland. Kommunen hadde cirka 5 800 innbyggere og et areal på 582,7 km². Kesälahti var en finskspråklig kommune som grenset til kommunene Kerimäki, Kides, Parikkala, Punkaharju og Savonranta.
Den 1. januar 2013 ble Kesälahti en del av kommunen Kides.


== Referanser ==
Frederik Ndoci

Frederik Ndoci (født 9. februar 1960 i Shkodër, Albania) er en albansk sanger som representerte Albania i Eurovision Song Contest 2007.
Han deltok sammen med sin frue Aida Dyrrah-Ndoci med sangen «Hear My Plea». Paret skilte seg senere og Aida byttet etternavnet sitt til Dyrrah.Ndoci har også vunnet den albanske musikkfestivalen Festivali i Këngës to ganger; i 1989 og 2006. 
2011 stilte Ndoci opp i den 50. utgaven av Festivali i Këngës med låten "Oh, jeta ime" (å, mitt liv). I finalen kom han på siste plass. 2013 deltok han i Festivali i Këngës 52 med låten "Një ditë shpresë" (en håpefull dag). I finalen fikk Ndoci 33 poeng og femte plass av 16 deltagere.


== Referanser ==


== Eksterne lenker ==
(en) Frederik Ndoci på Internet Movie Database 
(en) Frederik Ndoci på Discogs 
(en) Frederik Ndoci på MusicBrainz 
(en) Frederik Ndoci på Genius — sangtekster
Skolemassakren i Winnenden

Skolemassakren i Winnenden var en skolemassakre ved Albertville realskole i Winnenden i den tyske delstaten Baden-Württemberg, som fant sted 11. mars 2009. 15 personer ble drept av gjerningsmannen, 17-åringen Tim Kretschmer, som tok sitt liv etter massakren. Massakren i Winnenden fant sted dagen etter en lignende massakre i Alabama i USA.


== Hendelsesforløp ==


=== Massakren ved Albertville realskole ===
En bevæpnet gutt i kamuflasjetøy åpnet ild ved Albertville realskole (48°52′07″N 9°23′56″Ø) ca. kl. 09:30 (sentraleuropeisk tid). Øyenvitner fortalte at han skjøt i korridorene og klasserom, og gikk fra rom til rom. Flere personer ble skutt i hodet.
Ni elever (åtte jenter og en gutt), to kvinnelige lærere og en kvinnelig lærerstudent ble drept. Elevene var mellom 14 og 15 år.
Politiet fikk en nødoppringning fra en elev kl. 09:33, og tre politibetjenter kom til åstedet to minutter senere. Gjerningsmannen åpnet da ild mot politibetjentene og flyktet fra skolebygningen.


=== Flukt og nye drap ===
Etter massakren ved Albertville realskole flyktet gjerningsmannen og drepte en gartner som jobbet for en psykiatrisk klinikk i nærheten i en park.
Kl. 12:04 kapret han en bil ved en parkeringsplass, og tvang sjåføren til å kjøre til Wendlingen, 40 km. fra Winnenden. Etter at bilen skled av veien fortsatte han til fots og etterlot bilføreren, som varslet politiet. Til slutt drepte gjerningsmannen en selger og en kunde i en bilforretning. 12:30 kom det til skuddveksling mellom gjerningsmannen og politiet; to politibetjenter ble såret før gjerningsmannen selv ble truffet og deretter begikk selvmord.


== Gjerningsmannen ==
Gjerningsmannen, Tim Kretschmer (26. juli 1991–11. mars 2009) fra nabobyen Leutenbach, hadde vært elev ved Albertville til året før, da han gikk ut med dårlige karakterer. Ifølge politiet hadde han blitt behandlet for depresjon, men dette ble benektet av hans foreldre. Han interesserte seg spesielt for bordtennis, og hadde planer om å bli profesjonell bordtennisspillerPolitiet stormet foreldrehjemmet kl. 10.00. Faren er aktiv i en lokal skyteklubb og hadde 15 lovlige skytevåpen. En Beretta 92 pistol kamret for kaliber  9 x 19 mm Luger og flere hundre runder ammunisjon manglet fra hjemmet.


== Reaksjoner ==
Flere land sendte kondolanser. Kong Harald av Norge sendte kondolansetelegram til president Horst Köhler og uttrykte sin medfølelse med ofrenes familier. Europaparlamentet holdt et minutts stillhet. Det ble holdt en økumenisk gudstjeneste med protestantisk, katolsk og muslimsk prest.


== Referanser ==


== Eksterne lenker ==
(en) Winnenden school shooting – kategori av bilder, video eller lyd på Commons
Mirfak

Mirfak - eller Alfa persei - er den klareste stjernen i stjernebildet Persevs, sammen med den mer kjente stjernen Algol. Mirfak er en gul-hvit kjempestjerne, som ligger 590 lysår fra solsystemet og er en stjerne i en stjernehop som kalles Alfa Persei-hopen.
Mirfak lyser 5000 ganger sterkere enn vår sol og diameteren er 62 ganger større
Navnet Mirfak er fra arabisk og betyr «albu».
Austrobaileyaceae

Austrobaileyaceae er en familie av blomsterplanter i ordenen Austrobaileyales som består av bare én kjent slekt – Austrobaileya. Slekten inneholder 1-2 kjente arter som er endemisk(e) i den nørdøstre delen av delstaten Queensland i Australia. Denne familien anses for å være blant de tidligst utskilte ("primitive") grenene blant blomsterplantene.


== Utseende ==
Plantene er vedaktige lianer som er eviggrønne og som kan bli opptil 15 m høye. Stammene kan være litt vridd, og grenene er rette og bladrike. Av bladene kan det utvinnes eteriske oljer. Bladverket foretrekker skygge og derfor vokser planten sjelden over «taket» i regnskogen. Artene foretrekker varme og fuktighet. Blomstene er ganske store og har ca 12 lysegrønne, frie kronblader. Blomsten har 6-20 pollenbærere, hvorav de innerste er sterile. Fruktemneene er oversittende og består av 4-14 frie fruktblader. Pollinatorer er trolig tovinger. Fruktene er om lag 7 cm lange, aprikosfargete, avlange og bærformete.


== Utbredelse ==
Arten(e) vokser bare i regnskogen i nordøstre delene av Queensland i Nordøst-Australia. 


== Systematikk ==
Familien ble inkludert som eneste familie i ordenen Austrobaileyales i APG II-systemet og dette ble videreført i det oppdaterte APG III-systemet, etter at det første APG-systemet plasserte familien som en basal i blomsterplantene uten noen orden. 
Familien består av en eller to arter: 

Austrobaileya maculata er et liane-aktig tre som vokser i fuktige habitater i skyggelaget i regnskogen av Queensland.
Austrobaileya scandens kan bli 15 meter høy, og har blå-grønt bladverk. Blomstene er spiralsatt med blekgrønne kronblader. De pollineres av fluer. Arten vokser bare i skogsområdet Daintree i Queensland.Familien ble opprettet av Léon Camille Marius Croizat i 1943 etter at A. scandens var beskrevet av Cyril Tenison White i 1933. 
Tidligere systematikere plasserte også familien blant de mest "primitive" blomsterplantene, men med ulike plasseringer i hierarkiene: 


== Referanser ==


== Eksterne lenker ==
(en) Austrobaileyaceae i Global Biodiversity Information Facility 
(no) Austrobaileyaceae hos Artsdatabanken 
(en) Austrobaileyaceae hos Fossilworks 
(en) Austrobaileyaceae hos ITIS 
(en) Austrobaileyaceae hos NCBI 
(en) Austrobaileyaceae hos The International Plant Names Index 
(en) Austrobaileyaceae hos Tropicos 
(en) Kategori:Austrobaileyaceae – bilder, video eller lyd på Wikimedia Commons 
Austrobaileyaceae – detaljert informasjon på Wikispecies 
Austrobaileyaceae i: L. Watson og M.J. Dallwitz (1992–) The families of flowering plants: descriptions, illustrations, identification, information retrieval. Versjon: 3. mai 2006. http://delta-intkey.com Arkivert 3. januar 2007 hos Wayback Machine..
NCBI Taxonomy Browser